Clarice Pieterse - Voelgoed
Tuis Voelgoed Vroue om dop te hou Clarice Pieterse
Elke persoon wat ek ontmoet goud in hom/haar het. Ons is geneig om mense te gou weg te keer terwyl ons eintlik met elke hart wat ons ontmoet ŉ geleentheid het om die goud te gaan soek en dit uit te roep, dieselfde geld vir mense wat in my lewe inspraak lewer.
As ŉ vrou wat lief was vir mense, een wat ŉ kamer kon oplig met Jesus se vreugde en wat vreesloos nagejaag het wat Jesus oor haar gedroom het. Ek sal wil onthou word as ŉ vrou wat haar lewe maklik neergelê het vir ander en wat altyd die beste in ander ge-celebrate het.
Psalm 37:4 sê verbly jouself in die Here en Hy sal vir jou gee die begeertes van jou hart. Ek het besef dat my blydskap in wie Jesus is my grootste sterkte in die lewe is, ek probeer daagliks Jesus se Vreugde in die klein goedjies vind, so word my kop en my hart opgelig.
Ek is baie dankbaar vir ŉ ongelooflike gesin wat baie ondersteunend is maar ek het besef deur die loop van my lewe dat Jesus my enigste konstante is. Ek bly deur elke uitdaging Hom vra dat ek die situasie uit Sy oogpunt sal sien, so lyk struikelblokke soos trappe na die uitsig waarheen Hy my volgende wil neem.
Die Sleutelwoorde is werklik gebore uit soveel genade en ŉ journey tot nou. Die drie woorde wat my die beste beskryf sal ek sê is: braaf, rein en vreugdevol.
Ek dink een van die grootste uitdagings waarmee ek te staan gekom het, is identiteit. Om op ŉ plek te kom waar die samelewing nie noodwendig die standaard stel nie en jy jouself begin sien deur Jesus se oë. Dis waarvoor Hy gekom het. Dat ons Seuns en Dogters kan wees.
Ek probeer maar ŉ goue streep los waar ook al ek gaan, maar my hart lê grotendeels beslis by kinders en jong vroue. Ek wil sien hoe identiteit gestalte kry onder die nuwe generasie en hoe jong meisies hulle onmeetbare waarde besef en in dit begin loop.
Ek werk tans vir myself wat regtig ŉ groot hartsbegeerte vir my was maar as ek ŉ wonderlike dag kan beskryf is dit as ek doen waarvoor ek geroep is.
Ek dink ek het soms bietjie rooimiere, eks konstant besig om iets te soek om my besig te hou maar ek moet bysê die laaste jaar het Jesus my kom leer om uit rus te funksioneer. Ek geniet tyd saam met my familie en ek is seker op my gelukkigste as ek kan tee drink saam met my familie.
Ek is mal oor reis en die mooi plekke sien wat die Vader met een woord geskep het. Ek wil beslis die Northern lights gaan sien in Noorweë en dan wil ek in Indië gaan liefde uitdeel in Kinderhuise. Ek sal graag wil trou met die man wat Jesus vir my voorberei het en my kinders aan my wonderlike familie wil voorstel.
Vorige artikelDaar is magtige vrede in laaste wees
Volgende artikelToet! Toeeeet!!!